Χόμμερτ φαν ντερ Χραχτ

Ο Χόμμερτ φαν ντερ Χραχτ (φλαμανδικά: Gommaert van der Gracht ή Gommaer van der GrachtΆλλες παραλλαγές του ονόματός του είναι: G. van der Gracht, Gommaer van der Gracht, Gommaire van Aelst, Gommaire Van Aelst, Gommarus van der Gracht (περ. 1590 - 1639) ήταν Φλαμανδός ζωγράφος, ο οποίος στους πίνακές του απεικόνιζε νεκρές φύσεις και τοπία.Gommaert van der Gracht στο Ολλανδικό Ίδρυμα Ιστορίας της Τέχνης 

Βίος

Οι λεπτομέρειες του βίου του είναι σπάνιες. Γεννήθηκε στο Μέχελεν ανάμεσα στο 1580 και στο 1600 και ήταν γιος του Χόμμερτ φαν ντερ Χραχτ, ο οποίος απεβίωσε το 1603, και της Αν Νταρτς. Σύμφωνα με το αρχείο καταγραφής της τοπικής Συντεχνίας του Αγίου Λουκά, εκπαιδεύτηκε από τον Μίχιελ Κόξι τον νεότερο, γιο του Μίχιελ Κόξι, εκκινώντας από την 1η Ιανουαρίου 1602.H. Conincks, Gommaire van der Gracht  in: La Biographie Nationale de Belgique, Volume 26, p. 336  Δεν είναι σαφές αν καθ' όλη τη διάρκεια της σταδιοδρομίας του διέμεινε στη γενέτειρά του. Απεβίωσε στο Μέχελεν.

Είχε έναν μικρότερο αδελφό (ή συγγενή) που λεγόταν Γιάκομπ φαν ντερ Χραχτ, ο οποίος εκπαιδεύτηκε μαζί του, έγινε προσωπογράφος και χαράκτης και απεβίωσε στη Χάγη το 1651 ή το 1652.

Έργο
Ο Χόμμερτ φαν ντερ Χραχτ ειδικευόταν σε τοπία και νεκρές φύσεις. Οι νεκρές του φύσεις περιλαμβάνουν απεικονίσεις από την αγορά ή από την κουζίνα καθώς και καρπούς και παιχνίδια. Συχνά ενέθετε νεκρές φύσεις σε τοπία. Ζωγράφιζε, επίσης, σκηνές της καθημερινότητας. Μέχρι πρότινος ήταν γνωστά ελάχιστα έργα του, τα οποία πρόσφατα αυξήθηκαν με εκ νέου αποδόσεις.

Στο Δημοτικό Μουσείο του Μέχελεν (Stedelijke Musea Mechelen) υπάρχει ένας μεγάλος (174 x 270 εκ.) υπογεγραμμένος πίνακάς τουStedelijke Musea Mechelen, Landschap met bloemen, vruchten en putti, ο ζωγράφος αναφέρεται ως "Gommarus van der Gracht" που απεικονίζει άνθη, καρπούς, λαχανικά και τρία puttiputti (ιταλ., πληθ. του putto) ονομάζεται μορφή που απεικονίζει ένα παχουλό μωρό ή παιδάκι, συνήθως γυμνό ή φτερωτό, και συνήθως συνδέεται (ολοσχερώς εσφαλμένα) με χερουβείμ. Ο πίνακας είναι ζωγραφισμένος με μεγάλη ακρίβεια και η τονικότητά του είναι χαρακτηριστική της εποχής, με αποχρώσεις του καφέ, του πράσινου και του μπλε.. Ο μεγάλος πίνακας που εικονίζει η φωτογραφία επάνω (Εκτεταμένο τοπίο με εξωτικά άνθη, καρπούς και λαχανικά και τη σκηνή Μη μου Άπτου στον κήπο), διαστάσεων 175,3 x 269,2 εκ., αποκτήθηκε από το "National Trust" και σήμερα εκτίθεται στο "Rufford Old Hall" στο Ράφφορντ του Λάνκασαϊρ. Στη σύνθεση αυτή συνδυάζονται τοπίο, νεκρή φύση, απεικόνιση ζώων και η θρησκευτική σκηνή Μη Μου Άπτου στο παρασκήνιο, που απεικονίζει τον Ιησού να εμφανίζεται στη Μαρία Μαγδαληνή σε έναν κήπο.

Στις 7 Απριλίου 2007 στη Βιέννη ο οίκος δημοπρασιών "Dorotheum" εξέθεσε σε δημοπρασία τη σύνθεση του φαν ντερ Χραχτ "Η φιλανθρωπική αγορά του Αγίου Γεωργίου σε φλαμανδικό χωριό", μια σκηνή καθημερινότητας που ανάγει σε παρόμοιες σκηνές που ζωγράφισαν κατά τον 16ο αιώνα Φλαμανδοί καλλιτέχνες, όπως ο Πίτερ Μπρίγκελ ο πρεσβύτερος.The Kermis of St. George in a Flemish Village  at international auctioneers 

 Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι
 Works by Gommaert van der Gracht at arcadja.com

Κατηγορία:Φλαμανδοί ζωγράφοι